ການພົບປະແຮກສ່ຽວກຸ່ມບ້ານຈະປະກອບສ່ວນຮັດແໜ້ນສາຍພົວພັນສາມັກຄີມິດຕະພາບ ລະຫວ່າງລາວ-ຫວຽດນາມ
ວັນທີ 15 ຕຸລາ, ທີ່ນະຄອນຕາມກີ່, ຄະນະກຳມະການແນວໂຮມປະເທດຊາດຫວຽດນາມແຂວງກວ໋າງນາມແລະ ແນວລາວສ້າງຊາດແຂວງເຊກອງ (ລາວ) ໄດ້ຈັດກອງປະຊຸມພົບປະເຈລະຈາ ປະຈຳປີ 2019.
ກອງປະຊຸມພົບປະເຈລະຈາ ປະຈຳປີ 2019 ລະຫວ່າງ ຄະນະກຳມະການແນວໂຮມປະເທດຊາດຫວຽດນາມແຂວງກວ໋າງນາມແລະ ແນວລາວສ້າງຊາດແຂວງເຊກອງ (ພາບ: daidoanket.vn)
ໂດຍການເປັນປະທານຮ່ວມຂອງ ທ່ານຫວໍຊວັນກາປະທານຄະນະກຳມະການແນວໂຮມປະເທດຊາດຫວຽດນາມແຂວງກວ໋າງນາມ ແລະທ່ານນາງບຸນຮຽນບຸນຈິດປະທານແນວລາວສ້າງຊາດແຂວງເຊກອງ.
ທີ່ການພົບປະເຈລະຈາ, ສອງຝ່າຍໄດ້ປຶກສາຫາລືແລກປ່ຽນບາງເນື້ອໃນສຳຄັນຄື: ສືບຕໍ່ສົມທົບກັນໂຄສະນາເຜີຍແຜ່, ປະຕິບັດອະນຸສັນຍາວ່າດ້ວຍເສັ້ນຊາຍແດນແລະຫຼັກໝາຍຊາຍແດນ; ຂົນຂວາຍປະຊາຊົນຢູ່ບັນດາທ້ອງຖິ່ນທີ່ມີເສັ້ນຊາຍແດນຮ່ວມກັນ ຕັ້ງໜ້າພັດທະນາເສດຖະກິດ, ຫຼຸດຜ່ອນອັດຕາຄອບຄົວທຸກຍາກ; ສົມທົບກັນແກ້ໄຂບັນດາກໍລະນີສົມລົດທີ່ບໍ່ໄດ້ຈົດທະບຽນ, ປະຊາຊົນເຄື່ອນຍ້າຍແບບເສລີ ຢູ່ ເຂດຊາຍແດນ; ສົມທົບກັນໃນວຽກງານຊອກຄົ້ນຫາອັດຖິທະຫານ, ອາສາສະໝັກ ຫວຽດນາມທີ່ເສຍສະຫຼະຊີວິດເພື່ອຊາດຢູ່ ລາວແລະທະຫານລາວທີ່ເສຍສະຫຼະຊີວິດເພື່ອຊາດຢູ່ ຫວຽດນາມ.
(ແຫຼ່ງຄັດຈາກ VOV)